ТЕХНИЧКА  СПЕЦИФИКАЦИЈА,  ОПИС РАДОВА

Врста: Набавка радова – Изградња два резервоара од по 20.000 m³ Р-21 и Р-22 са пратећом инфраструктуром на складишту нафтних деривата Смедерево у Смедереву.

ТЕХНИЧКИ ОПИС РАДОВА:
1.1   УВОД
У циљу формирања стратешких резерви, као једне од обавеза Републике Србије као чланице Енергетске заједнице, као и усклађивања домаћих прописа са европским стандардима, неопходно је обновити складишни простор новим резервоарима у којима би се чували деривати, за случај када је угрожена сигурност снабдевања Републике Србије енергијом и енергентима, услед поремећаја у снабдевању енергијом и енергентима и ради испуњења преузетих међународних обавеза.

Изградња предметног резервоарског простора и мешачке кућице, ради се по пројекту Изградња два резервоара од по 20.000 m³, изградња два мерна скида на пристану 2 са пратећом инсталацијама, изградња пратеће инфраструктуре и повезивање на постојећу инфраструктуру, складишта нафтних деривата Смедерево у Смедереву, се планира на КП 230/2, 517/1, 519, 521, 523/1 и 13310 КО СМЕДЕРЕВО, унутар ограде Складишта. Резервоари: R-21 и R-22, су били изграђени на складишту, а током бомбардовања су уништени.
Намера инвеститора је да обнови овај складишни простор и да изврши повезивање на инфрастуктурне објекте.

Радови се изводе по принципу „кључ у руке“ и изабрани понуђач сноси све трошкове који настају током вршења радова, укључујући и трошкове: струје, воде и друге комуналне трошкове, трошкове царињења, транспорта, сертификације опреме, грађевинског отпада насталог током грађења на градилишту сагласно прописима којима се уређује управљање отпадом и сл.

Складиште нафтних деривата „Инсталација Смедерево“ се налази на десној обали реке Дунав, на приближно 1114 километру, низводно од Смедерева. Поред повољног положаја када је у питању речни транспорт, због близине пута Смедерево-Kовин, омогућен је фреквентни друмски превоз ауто цистернама. 

Намењена је за речни пријем, складиштење и дистрибуцију речним и друмским саобраћајем нафте и нафтних деривата. Пројектована је 80-тих година XX века са свим објектима, опремом и инфраструктуром, који су инсталацију чинили заокруженом функционалном целином. Укупни складишни капацитет износио је преко 250.000 м3 разних врста деривата.

За све објекте је постојала употребна дозвола за њихово коришћење.

После 2000. године, почело се са обновом (у бомбардовању су уништени скоро сви витални објекти и комплетан резервоарски простор), те је складиште у функционалном стању, али далеко испод складишних капацитета са којима је претходно располагало. 

У табели 0.8.2 наведен је списак најважнијих објеката који припадају складишту НД Смедерево.  

	назив објекта
	ознака објекта

	РЕЗЕРВОАРИ, Р - 27           (60 000 М3 У ФАЗИ ТЕХНИЧKОГ ПРИЈЕМА)
	112

	РЕЗЕРВОАРИ, Р - 29                                                                    (60 000 М3)
	112

	ПРИСТАН 1         (ДОПРЕМА И ОТПРЕМА ДЕРИВАТА У/ИЗ ПЛОВИЛА)

	п120

	ПРИСТАН 2                                                                          (БУНKЕРИСАЊЕ)
	п121

	ПРИСТАН 3         (ДОПРЕМА И ОТПРЕМА ДЕРИВАТА У/ИЗ ПЛОВИЛА)

	п122

	РЕЗЕРВОАР,  Р – 1                                                                       (15 000 m3)
	

	РЕЗЕРВОАР , Р – 19                                                                     (3 000 М3)
	

	РЕЗЕРВОАР,  Р – 20                                                                      (3 000 М3)
	

	МАГАЦИН
	330

	МАГАЦИН РОБННХ РЕЗЕРВИ
	331

	ПОРТИРНИЦА 1
	350

	УПРАВНА ЗГРАДА
	310

	РАДИОНИЦА
	334

	ВАТРОГАСНИЦА
	313

	KОТЛАРНИЦА
	315

	ТРАФО СТАНИЦА
	318

	ТРАФО СТАНИЦА                                                                            (630 kVA)
	319

	ПУМПНА СТАНИЦА (ППЗ)
	320

	ПУМПНА СТАНИЦА (ППЗ) – АНЕKС
	320A

	ПУМПНА СТАНИЦА ЗА ГОРИВО
	340

	ПУМПНА СТАНИЦА ЗА ГОРИВО
	341

	СЕПАРАТОР СА РЕТЕНЗИЈОМ
	032


	ПРЕПУМПНА KУЋИЦА
	034

	АУТО ПРЕТАKАЛИШТЕ
	210

	ДИСПЕЧЕРСKИ ЦЕНТАР

	311

	СЕРВИС АУТОТРАНСПОРТА

	312

	ПОРТИРНИЦА 2
	351


Табела 0.8.2; Списак најважнијих објеката складишта НД Смедерево

„Инсталација Смедерево“ је опремљена комплетним системом за заштиту објеката од пожара, који су у функцији. Изведени  су сви потребни системи канализације (дренажна, зауљена, кишна, фекална и потисна). 

Складишни простор тренутно чине обновљени и у функцији резервоари: Р–1 (15 000 м3), Р–19 и Р–20 (по 3 000 m3); Р-29 (60 000 m3), Р-27 (60 000 m3). 

Изграђена је нова пумпна станица горива 341, чиме су побољшане манипулативне могућности.

Инвеститор се определио за манипулацију и складиштење следећих врста горива: Безоловни бензин (БМБ-95,98) и Евродизел. 

Објекти „Инсталације Смедерево“, посматрано у односу на њихов положај унутар комплекса, могу се условно поделити у три групе и то:

-  Прву групу представљају објекти изграђени у низу дуж предње ограде комплекса, у делу измеду ограде и пожарпог пута “А”,
-   Другу групу чине објекти изграђени у средишњем делу комплекса, измеду пожарних путева “А” и “Ф”,

-   Трећу групу представљају објекти изграђени дуж обале реке Дупав.

У прву групу спадају следећи објекти: портирница 1, пословна зграда, радионица, склониште, складиште службе обезбеђења, ватрогасни центар, резервоар техничке воде, котларница, резервоарски простор котларнице, стари бунар, кућица бунара, контејнер, сепаратор отпадних вода, станица отпадних вода, аутопретакалиште, диспечерски центар, дежурни пункт, колска вага, портирница 2, радионица аутотранспорта, надстрешница, сепаратор отпадних вода и два подземна слоп резервоара ван функције, трансформаторска станица 2, интерна станица за снабдевање горовим моторних возила, портирница 3 на теретном улазу.

Другу групу објеката, смештену у централном делу комлекса, чине: гаража за тракторе, надстрешница за уље и мазива, складиште уља и мазива, седам лежећих резервоара за запаљиве течности ван функције, надземни резервоар Р-1 запремине 15.000 м3, трансформаторска и агрегатска станица, надземни резервоар Р-20 запремине 3.000 м3, надземни резервоар Р-19 запремине 3.000 м3, манипулативна пумпна станица деривата (објекат 340), три подземна слоп резервоара, разводна батерија РБ2, надземни резервоари Р-27 и Р-29 запремине по 60.000 м3, мешачке (ППЗ) кућице МK-Р27 и МK-Р29, нова манипулативна пумпна станица деривата (објекат 341).

Другој групи објеката је припадао и складишни простор у коме су били смештени резервоари Р-21, Р-22, Р-23, Р-24, Р-25 и Р-26. Они су чинили целину која има заједничку технолошку ознаку 110. 

Сви су уништени у току бомбардовања. У плану је да се на тој локацији, за потребе РДРР, изгради 6 нових резервоара запремине по 20.000м3. 

За резервоаре Р-23, Р-24, Р-25 и Р-26 је 2016. године израђена пројектна документација под називом:

ИЗГРАДЊА РЕЗЕРВОАРА Р-23, Р-24, Р-25, Р-26 ОД ПО 20 000 м3 СА ПОВЕЗИВАЊЕМ НА НФРАСТРУKТУРНЕ ОБЈЕKТЕ (Пројектанти „Термоенерго Инжењеринг“ и „Процес Пројект Инжењеринг“).

Преостала два резервоара из наведене групе 110, Р-21 и Р-22 су предмет овог пројекта. Њихова запремина ће такође бити по 20.000м3. У циљу заштите од пожара биће изграђена и мешачка кућица МK-Р21/Р22.  Резервоари ће бити повезани на постојећу инфраструктуру. 

Трећа група објеката је смештена дуж обале Дунава и ту спадају следећи објекти: портирница на пристану 1, контролни центар на пристану 1, надстрешница са скидовима мерним групама) на пристану 1, понтонско претакалиште 1, са пумпама за истакање из бродова (Пристан 1), командна кућица на пристану 1.

На растојању од ~220м од пристана 1, налази се пристан 2) опремљен сличном опремом као и пристан 1. Наспрам пристана 2 налази се ватрогасни торањ. На пристану 2 се врши и бункерисање, тј. утовар горива у бродове.

На растојању од ~220м од пристана 2, налази се пристан 3, опремљенсличном опремом као и пристан 1.

Предмет овог пројекта је доградње опреме и инсталације на пристану 2, како би исти био оспособљен за пријем и отпрему нафтних деривата. Биће изграђене две мерне групе за прецизно одмеравање примљене или отпремљене количине горива (смештене испод надстрешнице која је такође предмет пројекта), две укопане слоп посуде за прихват деривата, две пумпе мањег капацитета за завршно пражњење пловних објекта, као и пражњење слоп посуда.  

1.2. ОБУХВАТ ПРОЈЕKТА

Пројектом се обухватају нови складишни резервоари Р-21 и Р-22 запремине по 20.000m3, бетонске танкване за њихов смештај, доградња на Пристану 2, цевоводи за допрему и отпрему нафтних деривата од Пристана 2 до складишних резервоара и од складишних резервоара до прикључка на постојеће одговарајуће цевоводе нафтних деривата на цевном мосту ван танквана, који се протежу дуж пута „Д“ (правац север – југ).

Резервоари, технолошких ознака Р-21 и Р-22, ће бити вертикални, цилиндрични, са фиксним алуминијумским кровом и пливајућом алуминијском мембраном (сендвич панелом). Биће опремљени са свом потребном мерно регулационом опремом. 

Танкване у којима се налазе резервоари су лоциране тако да су са три стране оивичене постојећим двосмерним прилазним путевима (Д, Е и Ф), који су истовремено и противпожарни путеви.

Резервоари ће бити повезани на нови пројекат модернизације који финансира НИС а.д. Нови Сад, што ће бити предмет посебног тедера за извођење радова на повезивању резервоара и изградње Пристана 2.
А)  МАШИНСKЕ ИНСТАЛАЦИЈЕ

А.1  РЕЗЕРВОАРИ

Резервоари су челични са фиксним кровом и унутрашњом пливајућом мембраном, са унутрашњим пречником 39,0м и висином цилиндричног омотача 18,1м. 

Резервоари су вертикални, цилиндричног облика са чврстим самоносећим алуминијумским кровом и пливајућимм унутрашњим алуминијумским кровом (сендвич панел).

По конструкцији резервоари су идентични, у танкванама су лоцирани тако да је оријентација прикључака на резервоарима иста.

Сваки резервоар је опремљен прикључним уређајима и сигурносном опремом, неопходним за безбедно складиштење нафтних деривата и њихову манипулацију.

Основне техничке карактеристике резервоара  су приказане у Табели бр. А.1.1

	РЕЗЕРВОАР:  Р-21 i Р-22
	ЈЕДИНИЦА
	ВРЕДНОСТ

	Номинална запремина
                         Vs
	m3
	20 000

	Висина цилиндричног дела                  Hs
	mm
	18 087

	Унутрашњи пречник резервоара        Du
	mm
	39 000

	Укупна висина резервоара                    HR
	mm
	(25 600

	Висина кровне конструкције                 Hk
	mm
	(7 500

	
	
	

	Радна висина резервоара                      Hr
	mm
	17 050

	Реална запремина резервоара             Vr
	m3
	20 280

	Унутрашњи пливајући кров
	Алуминијум

	Пуњење / пражњење
	m3/h
	      180/270

	Укупан додатак на дебљину лима   

                                                                    Дно:

                                                             Омотач:                                                 
	mm

mm
	2

2


Табела бр. А.1.1  Техничке карактеристике резервоара

Дно резервоара је двоструко (доњи лим је са горње стране оребрен), конусног облика са нагибом из центра према периферији од 1%. На дну у јамици се налази отвор за истакање резервоара. Двоструко дно је пескарено и заштићено са спољне стране битуменским премазом, а са унутрашње основном заштитом и заштитом на бази епоксидних смола отпорних на нафтне деривате.

Омотач резервоара је конструисан из девет заварених прстенова. Први, доњи прстен је дебљина 22 мм, а затим је дебљина сваког следеће мања за по два милиметра. Седми, осми и девети прстен су дебљине по 10 мм. Материјал израде је S355J2G3 (Č.0363). Са спољне стране омотача постављене су спиралне степенице, са одмодриштима, које воде до крова резервоара.

Kров резервоара представља куполу сачињену од модуларних ливених алуминијумских елемената који се спајају специјалним вијцима. Преко носеће конструкције крова постављени су алуминујумски лимови тако да формирају калоту. Резервоар је атмосферски и има природну вентилацију. На темену куполе се налази централна одушка, а по целом ободу са доње стране конструкције за ношење крова је прстенасти, мрежом заштићени отвор за доток ваздуха. На омотачу дуж обода крова налази се шетна стаза са заштитном оградом и рукохватом. На крову су предвиђени прикључци: контролни отвор, прикључци за: механичко мерило нивоа, узимање узорка, радарско меило нивоа, профилно мерење температуре

Унутрашњи пливајући кров је израђен од комплета алуминијумских сендвич панела, испуњених полиуретаном. Панели се спајају алуминијумским профилом „Х“ облика. 

Kонструкција панела омогућава његово потпуно налегање на површину флуида, који се складишти у резервоару тако да не долази до стварања парних џепова. 

Унутрашњи пливајући кров је снабдевен следећом опремом: улазни отвор, аутоматски одушци, продор за унутрашње мердевине и водилицу, продор цеви за мерење температуре и елементе за везу са антиротационим каблом и каблом за уземљење и заштиту од статичког електрицитета (по препоруци произвођача и додатном опремом за безбедан и сигуран рад сагласно важећим АПИ или европским стандардима). 

Простор између пливајућег крова и плашта резервоара је заптивен  материјалом отпорним на нафтне деривате, који обезбеђује нормално кретање крова. Заптивни систем има одличну еластичност и након притискања се враћа у првобитни облик; обезбеђује потребно заптивање по ободу омотача.

Резервоари су опремљени потребним прикључним уређајима, сигурносном опремом и осталим решењима и техничким детаљима неопходним за безбедно складиштење и манипулацију нафтним дериватима у складу са стандардом SRPS ЕN 14015 и API 650.
На резервоарима Р-21 и Р-22  су предвиђена следећа мерења: мерење нивоа, профилно мерење температуре нафте, мерење нивоа воде на дну, мерење притиска, алармирање високог нивоа деривата ( блокада рада електромоторних вентила – заштита од препуњавања, алармирање ниског нивоа деривата ( блокада рада електромот. вентила – заштита пумпи од рада на суво.
Пројектом је дефинисан положај опреме у складу са Правилником о техничким нормативима за безбедност од пожара и експлозија постројења и објеката за запаљиве и гориве течности и о ускладиштавању и претакању запаљивих и горивих течности  ("Службени гласник РС", бр. 114/2017 од 20.12.2017. год.).  

Међусобна удаљеност  резервоара Р-21 ÷ Р- 22  износи 78,25м.

Најмања удаљеност резервоара од локалних путева је већа од минимално дозвољене и износи:

-
Р-21 је од пута „Д“ удаљен 48,80м

-
Р-22 је од пута „Е“ удаљен 36,90м

-
Р-21 и Р-22 су од пута „Ф“ удаљени 45,60м

Б) ИНСТАЛАЦИЈА ЗА ГАШЕЊЕ И ХЛАЂЕЊЕ 

Б.1.7  Избор опреме за гашење резервоара
Инсталацијом је предвиђено, за сваки од предметних надземних резервоара, следеће:

• цевоводи са разводом смеше (од мешачке кућице) за гашење унутрашњости резервоара са стабилним млазницама за тешку ваздушну пену;
• лонци за пену са скретачима пене.
Избор опреме 

Односи се на један резервоар, резерваори Р-21 и Р-22 су идентични. 

•
унутрашњи пречник резервоара:  39 m
•
потребна количина смеша екстракт / вода: 1574,7 l/min.
•
изабрани тип млазнице: МС2 са протоком од 200 л/мин тешке ваздушне пене

•
број млазница: 12 ком.

•
лучно растојање између млазница: 10,21 m 

•
Изабрани лонац за пену: Л4 - 12 ком. капацитета по 400 l/min. (Л2 није у производном програму)

•
Скретачи за пену: СK 4 - 12 ком. капацитета по 400 л/мин

Ц)  KОНСТРУKЦИЈА И ХИДРОТЕХНИЧKЕ ИНСТАЛАЦИЈЕ
Ц.1  ТЕМЕЉНА KОНСТРУKЦИЈА РЕЗЕРВОАРА

На основу анализа и препорука из Геотехничког Елабората о условима фундирања резервоара Р-21 и Р-22, (број елабората GEL-001-649/18, мај 2018.) урађеног од стране фирме “Централна путна лабораторија“ д.о.о. из  Новог Сада, усвојено је техничко решење за фундирање резервоара Р-21 и Р-22 на бушеним шиповима са зацевљењем. Исто техничко решење је примењено и за фундирање суседних резервоара Р-23, Р-24, Р-25 и Р-26, (на основу Геотехничког Елабората, за објекат: Резервоари Р-23, Р-24, Р-25 и Р-26 у кругу складишта „Смедерево“, урађеног од стране фирме “Геомеханика” д.о.о. из Београда).    

Шипови су израђени од армираног бетона марке МБ30 (Ц25/30), пречника су Ø=100cm и армирани су са челичном арматуром квалитета Б500. Шипови су распоређени испод целе површине резервоара, а све у циљу равномерне расподеле оптерећења на тло и превенције од већег слегања. Шипови су распоређени у концентричним круговима, полупречника (респективно) 19.5m, 16.5m, 13.5m, 10.5m, 7.5m, 4.5m и 1.5m. и то тако да осно растојање између њих, не прелази прописаних 3Ø (односно 3.0m). Сви шипови су идентичне дужине (препоручене у геомеханичком елаборату) Л=17.0m. Укупан број шипова испод наглавне плоче је 150 комада, док је укупна дужина шипова по резервоару 2550.0m. 

Наглавна плоча шипова је пројектована као армирано бетонска, дебљине 150cm (=1.5x Øшипа), пречника 43.0m и армирана је челичном арматуром квалитета Б500. 

Предвиђено је да плоча буде израђена од бетона марке МБ30 (Ц25/30), са параметрима водонепропусности В6 и отпорности на мраз М100. 

Испод наглавне плоче предвиђен је слој од мршавог бетона МБ15, дебљине 10цм, и дробљеног камена модула збијености Мс≈50MPа. 

На горњу површину наглавне плоче, а између армирано бетонских прстенастих греда димензија б/х=50/110cm и б/х=50/100cm, насипа се слој дробљеног камена – туцаника и то у слојевима од 20÷30цм, уз константно сабијање до постизања модула стишљивости од ≈50MPа. 

Ово насипање дробљеног агрегата се врши до коте горње ивице унутрашњих прстенастих греда и уствари представља подлогу тј. припремни слој за асфалт бетон БНС22, дебљине д=10cm, који уједно представља и хидроизолацију пода резервоара.

Завршна обрада слојем асфалт бетона БНС22 преко дробљеног камена се израђује са падом од 1.0% (пад је од центра резервоара ка ободу). На тако припремљен завршни слој монтира се челични резервоар. 

Ц.2  ЗАШТИТНИ БАЗЕНИ - ТАНKВАНЕ

Резервоари Р-21 и Р-22 смештени су у армиранобетонске танкване (сваки резервоар има своју танквану), димензија таквих да могу да прихвате сав истекли флуид из резервоара (свака танквана има запремину која јој омогућава да прихвати флуид из “свог“ резервоара). 

Габарит танквана, гледано у основи, усвојен је у складу са димензијама постојећих танквана (тренутна ситуација на терену је таква да су зидови и подна плоча постојећих танквана у врло лошем стању, што је последица, у највећој мери, оштећења насталих у бомбардовању. 

Ова чињеница иницирала је пројектовање нових танквана, односно рушење и уклањање старих).

Сходно томе, “чисте“ димензије танквана су б/д = 65,0/100,0m. Горња ивица подне плоче танкване ја на коти ±0,00m = +70,55m.

Висина ободних зидова танквана, мерено од горње површине подне плоче износи х = 3,35m (кота +3.35), односно од завршног слоја на плочи, х ~ 3,20m (зависно од дебљине поменутог слоја на месту контакта са зидом). Прорачунска висина пуњења је 3,14m. 

Зидови су дебљине д = 26,0cm, фундирани на темељној траци ширине б1 = 280,0cm (за спољне зидове), односно б2 = 280,0cm (за унутрашње зидове). 

Висина стопе износи х = 50,0cm, а дубина фундирања је предвиђена на коти -1,00m, односно +69,55m. 

Подна плоча танкване дебљине је д = 20,0cm, армирана у обе зоне, при чему су, обзиром на њену велику површину, предвиђене и дилатационе разделнице. 

Сви горе поменути бетонски елементи пројектовани су од бетона марке МБ30 (Ц25/30), са параметрима водонепропусности В6 и отпорности на мраз М100, док је арматура квалитета Б500. Зидови и темељи су армирани са главном-попречном арматуром Ø12/15cm и подужном ±Ø12/20cm, и у горњој зони зида са мрежама ±Q221 МАG 500/560.

Поменути завршни слој на плочи, практично, представља слој за пад који је истовремено и хабајући слој који је могуће обнављати. Просечна дебљина слоја се креће од 5,0-17,0cm.

Обзиром на то, слој за пад је армиран лаком арматурном мрежом. Овај слој је дилатиран, а дилатације се обрађују адекватним еластичним материјалом отпорним на нафту и незапаљивим. 

Пад је предвиђен од зидова танкване, односно темеља резервоара, ка каналу технолошке канализације који је, у основи гледано, правоугаоног облика. Сваки канал има и одговарајући шахт.

Kако се у оквиру танквана пружају трасе противпожарних и процесних цевовода, за њих ће бити испројектовани армирано-бетонски носачи – ''слипери''. Што се тиче прво поменуте врсте цевовода, ови носачи су исти, димензија б/д/х = 20/100/120cm, са уграђеном челичном плочом са горње стране (у нивоу бетона) на коју се постављају ослонци различитих висина (да би се добио одговарајући пад). 

Ослонци су челични. Слипери за процесне цевоводе су пројектовани различитих висина (у групама по три), а пад цевовода постигнут је убацивањем челичних плочица.

ХИДРОТЕХНИЧKЕ ИНСТАЛАЦИЈЕ - ОДВОДЊАВАЊЕ ЗАУЉЕНИХ KИШНИХ ВОДА ИЗ ТАНKВАНЕ

Заштитни базени - танкване су тако димензионисане да у случају ексцесних ситуација, могу да прихвате целокупан изливен садржај из резервоара.  

Kанализациони цевовод за евакуацију кишно-зауљених вода опремљен је затварачем (увек затворен!) смештеним у бет. шахту (пре споја на спољну канализациону мрежу) који спречава могућност разливања нафтних деривата у систем спољне канализације, а који може да се деси због хаварије на резервоару.

- Након престанка кише, акумулирана кишна вода (са примесама уља) испушта са (отварањем затварача) из танкване преко бетонских канала (предмет обраде грађ. пројекта) у поду такване, бетонски шахт (1,0x1,0m., дубине мин. 1,0m.) и цевног канализационог прикључка до споја (улива) у спољну мрежу, и даље до сепаратора уља. 

- Бетонски канали су димензија: ширина: б=40cm.; маx. дубина х=50cm., мин. х=15cm., са падом према сабирном шахту и=0,3%. Бетонски канали су пројектовани по обиму танкване и прекривени су челичним саћастим газиштем. 

- Шахт унутар танкване биће изведен у склопу израде подне плоче д=20cm. 

- Цевовод од шахта, унутар танкване, до шахта са затварачем (овални затварач Ø250mm. са уградбеном гарнитуром) је од тврдог PVC-а  Ø250mm. типа “AWADUKT” PVC SN8 према норми ЕN 1401 или слично. - Испуштање воде из ТАНKВАНА је сукцесивно, у зависности од пројектованог оптерећења СЕПАРАТОРА, и вршиће се према програму (правилнику) корисника.

Ц.3  ЧЕЛИЧНА СТЕПЕНИШТА

За улаз руковаоца у танкване резервоара пројектована су челична степеништа, и то два типа. 

- Први тип (СТ2) степеништа лоциран је на месту додира танквана Р-21 и Р-22 (ком.1). Овај тип степеништа има три крака. Почетни крак, који је ван танкване, води до подеста степеништа који належе на зид танкване и са кога се, једним од два крака силази у жељену танквану. 

- Други тип (СТ1) степеништа лоциран је на угловима танквана (укупно ком.4). Овај тип степеништа има два крака. Почетни крак, који је ван танкване, води до подеста степеништа који належе на зид танкване и са кога се другим краком силази у танквану. 

Степеништа су од [160 са челичним поцинкованим решеткастим газиштем – од ламелица 30x3mm, отвор окца 30x30mm. 

Фундирање челичног степеништа је пројектовано, на темељу самцу (са спољне стране танкване), дубине око 0,90m, а са унутрашње стране степениште се ослоња на бетонски праг изведен на подној плочи (који служи и као степеник). Фиксирање степеништа за темеље самце и зид танкване је Hilti анкерима тип HSТ.

За потребе прелаза руковаоца из танкване у танквану, предвиђено је двокрако челично степениште (тип СТ1, ком.1). Степениште међусобно повезује танкване резервоара Р-21 и Р-22. Степеништа за комуникацију са танкванама резервоара Р-23 и Р-24 су обрађена претходним пројектом.

Ова степеништа омогућавају да руковалац не мора да излази из танкване да би ушао у другу, већ да може несметано да прелази из једне у другу танквану. 

Степениште се ослања на бетонске прагове изведене на подној плочи (који служе и као степеници).

Ц.4  МЕШАЧKА KУЋИЦА УЗ РЕЗЕРВОАРЕ Р-21 и Р-22

Објекат је лоцирани у кругу комлекса Складишта нафтних деривата у Смедереву, непосредно уз постојећу саобраћајницу између танкване резервоара Р-21 и танкване резервоара Р-5 (пројектован, није изграђен). Објекат је слободностојећи, димензија 6,04 x 10,24m. 

БРГП  објекта  је.......................................................................................61,85 m2.

Нето површина објекта..................................................................................54,88 m2.

Објекат је приземан на терену који је у паду. Висинска разлика терена која се може уочити износи око 0.9m. Kота приземља ±0.00=+71.90. Kота слемена је +3.875.

Објекат мешачке кучице састоји се из једне просторије у којој је смештена потребна опрема. 

Нето корисна површина просторија је одређена унутрашњим мерама између финално обрађених зидова у нивоу пода, не узимајући у обзир мере сокли, лајсни, ивичњака и сл. 

У нето површину нису урачунате подне површине у отворима за врата и прозоре.

Светла висина од пода до доње ивице кровне плоче је 2,50m, што је условљено технолошким процесом и захтевима корисника. Приступ објекту је изведен са локалне саобраћајнице, преко тротоара за улаз радника, одакле је дат улаз у објекат.

Објекат је пројектован као скелетна аб. конструкција са стубовима (20/20cm), гредама (20/30cm), подном плочом дебјине 20,0cm и кровном плочом дебљине 18,0cm. Стубови су постављени по обиму објекта на размаку од 2,90 до 3,60m. Зидана испуна је од гасбетонских блокова типа Ytong или сл.

Стубови су армирани са 4Ø14 и УØ8/15cm, греде са 4Ø12 и УØ8/15cm, подна плоча ±Ø10/20cm (у оба правца), а кровна плоча са Ø12/20cm (у оба правца) у доњој зони и са Ø8/20cm (у оба правца) у горњој зони.

Темељна конструкција се састоји од аб. темељних трака, постављених у свим бројним и словним осама, димензија б/х=60/40cm, фундираних на мин. дубини -0.80m. Из темељних трака излазе аб. темељни зидови дебљине 20cm, висине 180cm, на које се ослањају аб. стубови објекта. Темељне траке су армиране са 4Ø14+4Ø10 (подужна) и ±Ø10/20cm (подеона). Зидови су армирани са ±Ø10/20cm.

Сва коришћена арматуре је у квалитету Б500 а бетон је у квалитету МБ30.

Завршна обрада зидова је од пластичног малтера 2cm (обострано), глет и посна боја. Плафони се глетују и боје посном бојом.

Преко кровне плоче постављена је челична конструкција која се састоји од кутијастих кровних носача K200x100x4, стубића K100x100x4, кровних рожњача K100x60x3.5 и кровног спрега K60x60x3.5.

Kровни покривач је ТР поцинковани (бојен) челични лим LTP45-0.5mm фиксиран за рожњаче саморезним вијцима 6.3mm. 

Kров је једноводан, са хоризонталним олуком Ø125мм и једном олучном вертикалом Ø100мм. Пројектовани олуци су од пластифицираног челичног лима 0,65мм дебљине. 

Опшивке кровне атике, пројектовани су од пластифицираног челичног лима 0,65мм дебљине. Сви лимови на објекту су пластифицирани, у плавој боји RAL 5017.

Врата су изведена од алуминијумских профила, са термопрекидом и сендвич лимова за испуну, уз остакљење провидним термопан стаклом 4+16+4mm. Профили елоксирани у натур боји алуминијума. Са улазне стране објекта изведен је  тротоар од неармираног бетона, д=10cm, ширине 1.00m.

II. РОК И МЕСТО ИЗВОЂЕЊА РАДОВА

Рок вршења радова: Рок за целокупно извршење уговора је најкасније до 31.12.2023. године.

Место вршења радова је Складиште нафтних деривата Смедерево, Ђуре Салаја 23.

Напомена: С обзиром да се предметни радови изводе у Складишту нафтних деривата Смедерево, постоје захтеви са аспекта HSE од стране НИС АД НОВИ САД јер је исти по Закону БЗР одговорна за безбедност.

Обавеза изабраног понуђача је следећа:

1. Пре почетка извођења радова мора проћи обуку у НИС АД НОВИ САД за HSE квалификацију укључујући све учеснике у заједничкој понуди као и подизвођаче;

2. Обавезна је HSE уводна обука за све запослене;

3. ЛЗО мора бити ватроотпорна;

4. Елаборат о уређењу градилишта је обавезан;

5. HSE лице стално мора бити присутно на градилишту (доказ о стручној оспособљености);

6. HSE документација за опрему, средства, алат, превозна средства и др. је обавезна;

7. HSE документација за све запослене је обавезна.

